OzLabs/hebrew-wiki-articles huggingface dataset:
אלכסנדר בלייב

אלכסנדר רומנוביץ' בלייב (ברוסית: Алекса́ндр Рома́нович Беля́ев; 4 במרץ 1884 - 6 בינואר 1942) היה סופר מדע בדיוני סובייטי.

== קורות חיים ==
בלייב נולד בעיר סמולנסק, במשפחתו של כומר. בשנת 1895 החל ללמוד באקדמיה דתית. עם סיומה לא החל בקריירה דתית, והעדיף ללמוד משפטים ובו-זמנית לקח קורסים בקונסרבטוריון למוזיקה, עבד בתיאטרון וכתב מאמרים. הפרקטיקה המשפטית איפשרה לו לצאת לסיורים לאירופה ולאחר שנת 1914 הוא עזב אותה בכלל והתמסר לספרות ותיאטרון. בסביבות שנת 1920 הוא חלה קשה והבריא רק לאחר מספר שנים. עם הבראתו הוא היה יועץ משפטי במשרד החינוך, לאחר מכן ספרן, מחנך בפנימייה של ילדים ואפילו מפקח במשטרה. עיסוקיו המגוונים העשירו את ידיעותיו, ידיעות ששימשו אותו בכתיבת ספריו. 

בסוף שנות ה-20 הוא עבר למוסקבה וכתב לשני עיתונים במקביל לכתיבת ספרים. בשנת 1929 עבר ללנינגרד ומשם, בשנת 1931, לעיר הקרובה פושקין. במהלך שנת 1941 נכבשה העיירה על ידי הנאצים, ובחורף 1942 הוא נפטר מרעב.

== עבודתו הספרותית ==
בין השנים 1925–1930 הוא פרסם יותר מארבעים יצירות מדע בדיוני, בהן רומנים, נובלות וסיפורים. הוא חיבר גם תסכיתים לרדיו, תסריט, דרמה וסיפורי הרפתקאות.

== ספריו ==
* ראשו של פרופסור דאוול (Голова профессора Доуэля), 1925
* האיש האחרון מאטלנטיס (Последний человек из Атлантиды), 1926
* אי הספינות האבודות (Остров погибших кораблей), 1926
* לא חיים ולא מות (Ни жизнь, ни смерть), 1926
* הבעלים של העולם (Властелин мира), 1926
* האיש שאינו ישן (Человек, который не спит), 1926
* מעל לאין סוף (Над бездной), 1927
* הלחם הנצחי (Вечный хлеб), 1928
* האדם האמפיבי (ידוע גם בשם "שד הים") (Человек-амфибия), 1928
* סוחר האוויר (Продавец воздуха), 1929
* האיש שאיבד את פניו (Человек, потерявший лицо), 1929
* הכיוון מערב! (Держи на Запад!), 1929
* עולם שלא מתכלה (Нетленный мир), 1929
* החקלאים התת-ימיים (Подводные земледельцы), 1930
* האדמה בוערת (Земля горит), 1931
* קפיצה באין סוף (Прыжок в ничто), 1933
* ספינת האוויר (Воздушный корабль), 1934
* העין הקסומה (Чудесное око), 1934
* טיסה איוורת (Слепой полёт), 1934
* הכוכב ק"ץ (Звезда КЭЦ), 1934
* המצאותיו של פרופסור וגנר (Изобретения профессора Вагнера) (1926-1936)
* המעבדה W (Лаборатория Дубльвэ), 1938
* תחת השמים הארקטיים (Под небом Арктики), 1938
* הממותה בעלת הקרניים (Рогатый мамонт), 1938
* הלשכה המרכזית לגשם מלאכותי
* מות האור
* האי האבוד
* יקום בלתי נראה
* מיסטר ריס

==רשימת יצירותיו שיצאו לאור בעברית==
* "האדם האמפיבי" - תרגם אמין קולייב, הוצאת ספרות יפה, 2000.

==קישורים חיצוניים==

* 

קטגוריה:סופרי מדע בדיוני סובייטים
קטגוריה:סופרי מדע בדיוני רוסים
קטגוריה:עיתונאים סובייטים
קטגוריה:משפטנים רוסים
קטגוריה:סמולנסק: אישים
קטגוריה:רוסים שנולדו ב-1884
קטגוריה:סובייטים שנפטרו ב-1942
רמת דקאן

רמת דקאן משתרעת על פני חלקים במרכז ובדרום הודו
רמת הדקאן (באנגלית: Deccan Plateau) היא רמה גבוהה ונרחבת שגובה כ-600 מטר מעל לפני הים ומכסה חלק נרחב במרכז ודרום הודו.

את הרמה חוצים נהרות רבים, ולצידיה משתרעים שני רכסי הרים: הרי גהט המזרחיים והמערביים. חלקה הדרומי של הרמה הוא מישור גשום ועשיר בצמחייה. רמת דקאן נמצאת מדרום למישור אינדו גנגטי. הרמה נמצאת בשטחן של 8 מדינות בהודו.

רוב תושבי רמת הדקאן חיים במישורים שלאורך חופי הים ועוסקים בחקלאות.

מקורה שמה של הרמה מהמילה dakkhin בפרקריט, שמקורה מהמילה dákṣiṇa (דרום) בסנסקריט.

==קישורים חיצוניים==

* 

דקאן
דקאן
סנט (מטבע)

חצי סנט אנגלי
סנט (באנגלית: Cent) הוא יחידת מטבע שערכה הוא החלק המאה (מאית) של יחידת המטבע הבסיסית. המונח סנט מתייחס גם לסכום שערכו הוא חלק המאה של המטבע וגם למטבע בעל אותו ערך.

מקור השם הוא במילה הלטינית סנטום (Centum), שפרושה מאה.

השם סנט נהוג בעיקר במדינות דוברות אנגלית. בשפות אחרות יש שמות מאותו מקור: סנטאבו בספרדית (וגם סנטימו או סנטיסימו), סנטים בצרפתית, צ'נטזימו באיטלקית ועוד.

בעשור השני של המאה ה-21 עלתה עלות ייצורו של סנט אמריקאי בצורה חדה, עד כדי ספקות בכדאיות הייצור.

==ראו גם==
* סנט (מטבע אמריקני)

==קישורים חיצוניים==

==הערות שוליים==

קטגוריה:מטבעות
הסכם גואדלופה אידלגו

שטחים שעברו לארצות הברית ב[[מלחמת ארצות הברית–מקסיקו (אדום), וברכישת גדסדן ב-1853 (כתום)]]
דף החתימות בהסכם. ההסכם נכתב באנגלית (שמאל) ובספרדית (ימין) (ספריית הקונגרס)
הסכם גואדלופה אידלגו (באנגלית: Treaty of Guadalupe Hidalgo, בספרדית: Tratado de Guadalupe Hidalgo) היה הסכם שלום שנחתם בין ארצות הברית למקסיקו ב-2 בפברואר 1848, לאחר ניצחונה של ארצות הברית במלחמת ארצות הברית–מקסיקו.

בהסכם ויתרה מקסיקו על שטחה הצפוני, כ-1.36 מיליון קמ"ר, שהיווה מעל שליש משטחה עד אותו זמן, תמורת פיצוי שהעבירה אליה ארצות הברית בגובה של כ-18 מיליון דולר. ארצות הברית סיפחה שטחים שכללו (לפי הגבולות של היום) את המדינות קליפורניה, נבדה, יוטה, וחלקים מאריזונה, ויומינג, קולורדו, וניו מקסיקו.

בהסכם נקבע בנוסף, שנהר הריו גראנדה יהיה נתיב הגבול שבין טקסס שבארצות הברית למקסיקו, הובטחה הגנה לתושבים ולרכוש המקסיקני בשטחים שעברו לשליטת ארצות הברית, הגנה משטרתית אמריקנית לאורך כל אזור הגבול, ובוררות חובה בכל סכסוך גבול עתידי בין שתי המדינות.

ההסכם נחתם בעיר גואדלופה אידלגו (צפונית למקסיקו סיטי), אליה נמלטה הממשלה המקסיקנית בעקבות התבוסות בשדה הקרב. ניקולס טריסט, מזכיר במחלקת המדינה האמריקאית שהיה נציגו הדיפלומטי האישי של הנשיא ג'יימס פולק ונלווה לגנרל וינפילד סקוט, ניסה פעמיים להגיע לחתימת ההסכם עם הנשיא המקסיקני אנטוניו לופס דה סנטה אנה, אך ללא הצלחה. כתוצאה, החליטו סקוט וטריסט לכפות משא ומתן, כצבא מנצח וכובש, על נציגי הממשלה המקסיקנית המובסת. בסופו של דבר נוהל משא ומתן, וההסכם נחתם על ידי ניקולס טריסט מצד ארצות הברית, ומהצד המקסיקני על ידי ועדה שייצגה את הממשלה המקסיקנית המובסת וכללה את דון ברנרדו קואוטו, דון מיגל אטריסטיין, ודון לואיס גונזגה קואבאס. ההסכם אושר בסנאט האמריקאי ב-10 במרץ 1848. מיד לאחר האישור בסנאט יצאו הכוחות האמריקאים מהבירה מקסיקו סיטי, ויושמו שאר סעיפי ההסכם.

==ראו גם==
*רכישת גדסדן

==קישורים חיצוניים==

*[http://www.loc.gov/rr/program/bib/ourdocs/Guadalupe.html הסכם גואדלופה אידלגו וקישורים נוספים מספריית הקונגרס]
*[http://www.azteca.net/aztec/guadhida.html נוסח ההסכם]
* 

גואדלופ אידלגו
קטגוריה:מקסיקו: היסטוריה
גואדלופ אידלגו
קטגוריה:1848
קטגוריה:קליפורניה: היסטוריה
קטגוריה:נבדה: היסטוריה
קטגוריה:יוטה: היסטוריה
קטגוריה:אריזונה: היסטוריה
קטגוריה:ויומינג: היסטוריה
קטגוריה:קולורדו: היסטוריה
קטגוריה:ניו מקסיקו: היסטוריה
קטגוריה:1848 בארצות הברית
קטגוריה:מקסיקו: יחסי חוץ
גואדלופה אידלגו
קטגוריה:מלחמת ארצות הברית–מקסיקו
קטגוריה:ריו גראנדה
קטגוריה:גבול ארצות הברית – מקסיקו
קטגוריה:יחסי ארצות הברית – מקסיקו
קטגוריה:נשיאות ג'יימס פולק
קטגוריה:קצרמר ארצות הברית
קטגוריה:קצרמר מקסיקו
התלכדות עיצורים

התלכדות עיצורים או הבלעה הם מונחים המקובלים בדקדוק הלשון העברית הנלמד בבתי הספר בהתייחסות לדגש המשלים, שהוא סוג של דגש חזק.

דגש חזק מייצג מכפל, קרי רצף של שני עיצורים זהים. המכפל איננו מתקיים בעברית החדשה, להוציא מקרים שוליים, אך הוראת הלשון מבוססת בדרך כלל על המורפולוגיה והפונולוגיה של העברית הקלאסית, המשתקפות בכללי הניקוד. כאשר המכפל איננו נובע מהכפלה תבניתית של עיצור שורשי (דגש תבניתי), אלא מהידמות מלאה או כפועל יוצא מתצורת המילה, נהוג לסווג את הדגש כדגש משלים.

משיקולים של בהירות ההרצאה, כשדנים בדגש מסוג זה מקובל להתייחס לשלב מוקדם היפותטי שבו רצף העיצורים הזהים מיוצג בשתי אותיות נפרדות, הראשונה סוגרת הברה והשנייה פותחת את ההברה הבאה (להוציא את המקרה של דגש חזק בסוף מילה). לאחר שלב זה מתרחש כביכול תהליך של התלכדות שני העיצורים לעיצור יחיד, המסומן בדגש. לדוגמה, את תצורת המילה נָחַתִּי, המורכבת מצירוף הבסיס נָחַת וסיומת מדבר בזמן עבר -תִּי, מקובל לתאר כך: *נָחַתְתִּי (נָחַת+תִּי) > נָחַתִּי (התלכדות עיצורים). 

לאמיתו של דבר אין לתהליך המתואר כל אחיזה במציאות הלשונית או האורתוגרפית של העברית הקלאסית: רצף העיצורים הזהים נשמר ולא "התלכד", והמכפל הוא המימוש הפונטי שלו. שני ה"שלבים" שתוארו אינם באמת שלבי התפתחות עוקבים, אלא שתי דרכים שוות ערך לייצג את המכפל. הדרך הראשונה היא היפותטית ואיננה משקפת מציאות היסטורית, ואילו השנייה תואמת את מוסכמות הכתיב והניקוד הקובעות כי מכפל יסומן בדגש באות בודדת, אחת היא מה מקורו.

קטגוריה:דקדוק עברי
רמה (גאוגרפיה)

רמה באיסלנד
[[רמת קולורדו]]
רמה היא צורת נוף גאוגרפית המורכבת ממישור רחב הנישא מעל הגובה הממוצע של האזור, בדומה להר רחב בעל מישור בפסגתו.

רמות יכול להיווצר במגוון תהליכים: 
*מאגמה מתרוממת ממעטפת כדור הארץ וגורמת לקרקע שמעליה להתרומם, עקב כך מתרוממים אזורים שטוחים נרחבים של סלעים. 
*קילוחי לבה המתפשטים מסדקים ונקודות חלשות בקרום כדור הארץ. דוגמה לרמה מסוג זה היא רמת קולומביה בארצות הברית. 
*תוצאה מתהליכי הסחיפה בעקבות פעילות קרחונים על רכסי ההרים, במקרה זה מצויות הרמות בין רכסי הרים.
*מים יכולים לגרום לסחיפה ולהפוך רכסי הרים למישור.

==קישורים חיצוניים==

* 

*
קטגוריה:צורות נוף
מקהלת פרחי ירושלים

מקהלת פרחי ירושלים היא מקהלת ילדים ישראלית בניצוחו של חנן אביטל.

== היסטוריה ==
בתשכ"ג 1963 הקים המלחין והמנצח יגאל צליק, שהתפרסם כמקים מקהלת פרחי לונדון, מקהלה בשם "פרחי ירושלים" בבני ברק. המקהלה שרה את הגרסה לשיר "קול ברמה נשמע" ואת "הנה מה טוב", אך צליק חזר ללונדון, והמקהלה לא שרדה. מבוגרי המקהלה הם עקיבא מרגליות, שהקים מאוחר יותר את "פרחי בית-אל", ודוד נדב.

ב-4 ביולי 1975 נפצע חנן אביטל בפיגוע מקרר התופת בכיכר ציון בירושלים. לאחר החלמתו החליט לערוך פסטיבל זמר חסידי לילדים, ולאחר מכן הקים את המקהלה. אביטל הקים מקהלות רבות ברחבי הארץ (כ-22), ו"פרחי ירושלים" הייתה העיקרית שבהן. התקליט הראשון של המקהלה נקרא "פסטיבל הזמר החסידי לילדים", והיו בו שירים חסידיים. לאחר מכן ערך המנצח סדרה של ארבע קלטות בשם "סוכת דוד", שהיו בהן שירים מסגנון מזרחי.
במשך השנים עלתה המודעות למקהלה, והיא הייתה לשם דבר ברחבי הארץ.

המקהלה הופיעה בכ-27 מקומות שונים בעולם, ביניהם ניו יורק, מרוקו, ברזיל, ארגנטינה, צרפת, תוניסיה, ופנמה.

המקהלה הוציאה מעל 50 אלבומים ובהם מעל 500 שירים. כמעט בכל שבוע מוקלט שיר חדש וכמעט כל חודשיים יוצא דיסק חדש בתקופה זו. במקרה אחד הוציאה הלהקה לאור 4 אלבומים בעת ובעונה אחת.

הילדים במקהלה הם בנים בלבד, מגיל 10 עד 14. הם באים ממשפחות דתיות-מסורתיות מרחבי הארץ, אולם הגרעין הקשה הוא מפתח תקווה (מכיוון שזהו מקום מגוריו של המנצח, אביטל).

דבר המייחד את הלהקה הוא שירה בסגנונות שונים: מזרחי, חסידי ולועזי. קהל המאזינים של המקהלה הוא מגוון בהתאם לסגנון המגוון של השירים. בין המעבדים המוזיקליים של המקהלה היו חיים אסנר וחיים חדד. מבין המקהלה יצאו זמרים כליאור אלמליח, דודו דרעי, שמעון יצחק אשר שיחק בסדרה "פתוח" בערוץ הילדים, בצלאל רביב, אבישי לוי, שהיה הסולן הראשי של המקהלה בשנות ה-80, יעקב אלקובי, ששר בתזמורת האנדלוסית ומישל כהן, זוכה העונה הראשונה של התוכנית בית ספר למוסיקה.

בראשית דרכה של הלהקה השתתפו בה גם ילדים מבתים חרדים מירושלים, ביניהם הסולן קלמן וינפלד (המשמש כיום כרבה של "מנהטן ביר בניו יורק").

==קישורים חיצוניים==

==הערות שוליים==

קטגוריה:מקהלות בישראל
קטגוריה:להקות חסידיות ישראליות
קטגוריה:ירושלים: מוזיקה
קטגוריה:מקהלות ילדים ונערים
מפת פויטינגר

הפרובינקיות הרומיות לאחר 120 לספירה, שהיו מחוברות ביניהם ברשת הדרכים הרומיות
מפת פויטינגר (Tabula Peutingeriana) היא מפת הדרכים והמחוזות של האימפריה הרומית, אשר נוצרה במאה ה-4 או ראשית המאה ה-5 לספירה, ושורטטה על פי נתונים שהופיעו ברשימת תלמי. המפה מתארת את רשת "שירות הבלדרים" (Cursus publicus) של האימפריה הרומית שהוקמה על ידי אוגוסטוס קיסר (63 לפנה"ס–14 לספירה) על מנת להעביר אגרות מאת השליטים, הסעת פקידי ממשל, והעברת תקבולי מיסים מפרובינקיה רומית אחת לשנייה. היא מתארת את המרחב שבין ספרד ואנגליה במערב ועד הודו במזרח.

מפת פויטינגר התגלתה בגרמניה בשנת 1507 כמגילה צרה וארוכה. המגילה הועתקה במאה ה-13 מהמגילה המקורית של מפת הדרכים העתיקה, שאיננה בידינו, על ידי נזיר בעיר קולמר שבצפון-מזרח צרפת.

במפה מתוארות בלטינית, התחנות והדרכים בארץ והמרחק במילין בין מקום למקום. המפה מציגה דרכים סלולות באופן ברור, ובה בין היתר הערים והמחוזות של ארץ ישראל. ירושלים מסומנת במילים "פעם נקראה ירושלים, היום אליה קפיטולינה" (Antea dicta H(i)erusalem, nunc Aelia Capitolina). הר הזיתים מסומן בקרבתה. במפה יותר מ-550 יישובים. במפה יש הבחנה בין הערים: ערים קטנות סומנו באמצעות ציור בית. ערים חשובות יותר הוקפו בחומה. בערים מסומן מיקום המרחצאות – אתר חשוב להולכי דרכים, כן סומנו בבירור מקומות מנוחה ומקורות מים.

המפה נקראת על שם בעליה קונרד פויטינגר (1465–1547), מדינאי ומומחה לעתיקות גרמני. הוא קיבל אותה מקונרד סלטס , שמצא אותה בעיר וורמס ולא הספיק לפרסם אותה לפני מותו. ההעתק הראשון של המפה המקורית כלל 12 קטעים (אחד היה חסר). היא שימשה מפת דרכים ולכן גולגלה לגליל נוח לנשיאה. פויטינגר הכיר בכך שמדובר בהעתק ממפה קדומה של האימפריה הרומית. המפה אצורה בימינו בספרייה הלאומית של אוסטריה, בארמון המלכותי הופבורג שבווינה, והיא כלולה בתוכנית זיכרון עולם של אונסק"ו.

המפה הועתקה עבור הקרטוגרף אברהם אורטליוס ופורסמה אחרי מותו ב-1598. העתק חדש נוצר ב-1887 על ידי קונראד מילר , שניסה לשחזר את חלקהּ האבוד ובכללו ספרד, אנגליה והמגרב. העתק זה פורסם ב-1911.

התמונה להלן רחבה, אפשר לגלול אותה באמצעות הסרגל.
אורכה במקור 6.83 מטר ורוחבה 0.34 מטר, והיא נועדה לנשיאה בגליל.

ירושלים והר הזיתים במפת פויטינגר (מסומנות באותיות בצבע כתום), [[אמאוס מסומנת בעיגול אדום]]
==ראו גם==
*הדרכים ברומא העתיקה

==קישורים חיצוניים==

* 
*אבישי אלבוים, מפת פויטינגר, בלוג עם הספר
* 

==הערות שוליים==

פויטינגר, מפת
קטגוריה:דרכים ברומא העתיקה
לי ראיין

לי ראיין (באנגלית: Lee Ryan; נולד ב-17 ביוני 1983) הוא זמר בריטי, חבר בלהקת הבנים הבריטית "בלו".

== חייו ==
ראיין נולד בצ'טהאם, קנט, אנגליה. הוריו נפרדו כשהיה בן 5. לרוב התגורר ראיין עם אמו, אחותו גימה וסבתו.
בגיל 5 התגלה כי הוא לוקה בדיסלקסיה. למד בבתי ספר לאומנויות הבמה.

ב-2001 הצטרף ללהקת הבנים "בלו". ב-2005 עזב את הלהקה ופתח בקריירת סולו. ב-18 ביולי 2005 הוציא את הסינגל הראשון שלו, "Army of Lovers", וב-1 באוגוסט יצא אלבום הבכורה, "לי ראיין". באותה שנה עסק ראיין גם בדוגמנות ודגמן עבור המותג "דולצ'ה וגבאנה".

ב-10 בדצמבר 2007 הוציא ראיין סינגל בשם "Reinforce Love". ראיין סיפר שהסינגל לא יופיע באלבום הבא שלו, אלא הוא משמש כסינגל עצמאי וכל הכנסותיו ילכו לצדקה.

ביוני 2008, הודיע ראיין על אירוסיו למעריצה בת 20, סמנתה מילר. הם הכירו כאשר היא כתבה לו בעמוד המייספייס שלו. לאחר מכן הם נפגשו לארוחת ערב, והחלה מערכת יחסים ביניהם. לאחר שמילר נכנסה להיריון החליטו השניים להתארס, הם נישאו ב-2009.

ביולי 2010 שוחרר סינגל הקאמבק של ראיין, "I Am Who I Am / Secret Love", ששוחרר כסינגל דאבל A סייד. במקור תוכנן להשתחרר כסינגל רק השיר "Secret Love" אולם מכיוון שהשיר לא התקבל בברכה על ידי מעריציו של ראיין והמבקרים, כשהשיר היה שינוי סגנון משמעותי של ראיין- מסול ובלדות פופ להאוס ומוזיקת דאנס. שחרור הסינגל נדחה וראיין שחרר את השיר ביחד עם הבלדה "I Am Who I Am", קאבר ללהקת הרוק האנגלית Ben's Brother. השיר התקבל בברכה על ידי מעריציו של ראיין והמבקרים בטענה שהוא חזר לסאונד האמיתי שלו. הסינגל, שכלל את 2 השירים, נכנס למקום ה-33 במצעד הבריטי ונכשל, כששחרור אלבומו השני "Confessions" בוטל, כשמאוחר יותר אושר שהוא נדחה בעקבות כישלון הסינגל וגם בעקבות החזרה של בלו לעבודות על אלבום חדש.

==פילמוגרפיה==
* 2006 – עידן הקרח 2
*2010 - הכובד

==דיסקוגרפיה==
* Lee Ryan- 2005

==סינגלים==
* Army Of Lovers- 2005 - דורג 3 במצעד הבריטי
* Turn Your Car Around- 2005 - דורג 12 במצעד הבריטי
* When I Think Of You- 2005 - דורג 15 במצעד הבריטי
* Real Love- 2006 - לא דורג במצעד הבריטי
* Reinforce Love- 2007 - דורג 101 במצעד הבריטי
* 2010- I Am Who I Am / Secret Love - דורג 33 במצעד הבריטי

==קישורים חיצוניים==

* 

קטגוריה:זמרים בריטים
קטגוריה:זמרים להט"בים בריטים
קטגוריה:זמרי פופ בריטים
קטגוריה:נציגי הממלכה המאוחדת באירוויזיון
קטגוריה:בריטים שנולדו ב-1983
אינטליגנציה מלאכותית (סרט)

אינטליגנציה מלאכותית (באנגלית: A.I. Artificial Intelligence) הוא סרט מדע בדיוני שהופק בשנת 2001, בבימויו ובהפקתו של סטיבן ספילברג על פי רעיון של הבמאי סטנלי קובריק. קובריק הלך לעולמו לפני שהחלו צילומי הסרט וספילברג הקדיש אותו לבמאי המנוח. הסרט היה מועמד לפרס אוסקר בקטגוריות האפקטים, האפקטים הוויזואליים והפסקול המקורי.

== פיתוח התסריט ==
הרעיון לסרט אינטליגנציה מלאכותית נבע מסיפור קצר שחיבר סופר המדע הבדיוני הבריטי בריאן אולדיס, "Super-Toys Last All Summer Long". סטנלי קובריק ואולדיס ניסו במשך שנים אחדות לפתח את הסיפור לעלילה קולנועית באורך מלא. בעקבות חילוקי דעות ביניהם, הפסיקו השניים לשתף פעולה. סופר המדע הבדיוני הבריטי איאן ווטסון עבד עם קובריק על התסריט הבסיסי, שעל פיו כתב ספילברג את התסריט המלא. גם הסופרת הבריטית שרה מייטלנד והסופר ארתור סי. קלארק הוסיפו רעיונות לעלילה. בנוסף, ספילברג רכש מאולדיס את הזכויות לשני סיפורי המשך וכלל רעיונות מתוכם בסרט.

קובריק ביקש מסטיבן ספילברג לביים את הסרט. קובריק לא זכה לראות את הסרט כיוון שנפטר כשנתיים לפני שהחלו הצילומים.

==עלילה==
העלילה העתידנית מהווה עיבוד לאגדה "הרפתקאותיו של פינוקיו". העלילה מתרחשת בעתיד שבו שוכנים בעולמנו אנדרואידים לצד בני אדם בשר ודם. האנדרואידים ניחנים באינטליגנציה ברמה אנושית, אולם אינם ניחנים ברגשות. גיבור הסרט, דייוויד, הוא אב-טיפוס של אנדרואיד דמוי ילד בן עשר, שפותח עם יכולת לחוש ולהביע רגשות. דייוויד מצטרף למשפחה שבנה שרוי בתרדמת בגלל מחלה קשה. דייוויד חי כבן משפחה ואם המשפחה נקשרת אליו. לאחר שהבן מחלים ממחלתו ומתעורר מהתרדמת, מתחרים דייוויד והבן האמיתי על אהבת אימם. לאחר שדייוויד כמעט גורם לטביעתו של הבן האמיתי, מחליט האב להשיבו למפעל שבו יוצר. האם, מחשש שדייוויד יפורק, משחררת אותו לחופשי ביער. דייוויד יוצא למסע נואש בתקווה להפוך לילד אמיתי, כדי שיוכל לשוב ולזכות באהבת אמו.

==צוות השחקנים הראשי ==
* היילי ג'ואל אוסמנט בתפקיד דייוויד
* פרנסס או'קונור בתפקיד מוניקה
* ג'וד לאו בתפקיד ג'יגולו ג'ו
* סם רוברדס בתפקיד הנרי
* ג'ייק תומאס בתפקיד מרטין
* ויליאם הרט בתפקיד פרופסור הובי
* רובין ויליאמס בתפקיד דוקטור ידע
* ג'ק אנג'ל בתפקיד טדי
* מריל סטריפ בתפקיד הפיה הכחולה

==קישורים חיצוניים==
* 

ביקורות
* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי סטיבן ספילברג
קטגוריה:סרטי מדע בדיוני אמריקאיים
קטגוריה:סרטים מבוססי סיפורים קצרים
קטגוריה:דרימוורקס: סרטים
קטגוריה:סרטים פוסט-אפוקליפטיים
קטגוריה:סרטי האחים וורנר
קטגוריה:סרטי רובוטים
קטגוריה:זוכי הפרס העולמי לפסקול: בחירת הקהל
קטגוריה:זנות בקולנוע
קטגוריה:זנות גברית בקולנוע
קטגוריה:סרטי 2001
קטגוריה:סרטים אמריקאיים משנת 2001
קטגוריה:סרטים זוכי פרס סאטורן: מדע בדיוני
קטגוריה:סרטי מדע בדיוני מ-2001
ניו הייבן

ניו הייבן (באנגלית: New Haven) היא העיר השנייה בגודלה במדינת קונטיקט שבארצות הברית, אחרי העיר ברידג'פורט ומתגוררים בה כ-130,000 אנשים. העיר ממוקמת במחוז הנושא את שמה בדרום המדינה, לחופי האוקיינוס האטלנטי. שימשה כבירת מדינת קונטיקט בין השנים 1701–1873 יחד עם הרטפורד.

בניו הייבן שוכנת אוניברסיטת ייל, אחת מהאוניברסיטאות המובילות בעולם.

בניו הייבן פורסם ספר הטלפונים הראשון בהיסטוריה.

בניו הייבן נולד הנשיא ה-43 של ארצות הברית, ג'ורג' ווקר בוש.

==היסטוריה==

==ערים תאומות==
* 
* 
* 
* 
* 
* 
* 

==קישורים חיצוניים==

* 
* 
* 

קטגוריה:קונטיקט: ערים
קונטיקט
קטגוריה:ארצות הברית: ערי חוף
קטגוריה:ארצות הברית: ערי נמל בחוף המזרחי
קטגוריה:יישובים שהוקמו ב-1638
*
חצובה

חצובה קטנה של [[מצלמה ללא ציוד נלווה. חצובה זו היא במבנה של תלת-רגל]]
חצובה (או "כנַה") היא מכשיר המיצב מכשיר שני במקום שהוגדר מראש. החצובה יכולה לאפשר, בדרך כלל, גם כיוון זוויתי של המכשיר המקובע בשתי זוויות - צידוד והגבהה. חצובות נמצאות בשימוש נפוץ לאחיזת ציוד אופטי (מצלמות, טלסקופים, מדי מרחק, מדי מהירות וכיוצא בזה), כלי ירייה (בעיקר מקלעים ורובי צלפים), צלחות לקליטת שידורי לוויין ועמודים זמניים לתבניות יציקת בטון לתקרה.

לחצובות יש, על פי רוב, שלושה חלקים. חלק אחד (לרוב החלק העליון), שמתחבר אל המכשיר המקובע, חלק אמצעי שמכיל צירים ועזרי כוונון של החצובה עצמה וחלק שלישי (לרוב החלק התחתון) המקשר בין החצובה ובין המצע שעליה היא עומדת. מצע זה יכול להיות הקרקע, חלק מכלי רכב, חלק מקונסטרוקציה של בניין וכיוצא בזה. כאשר המצע שעליו עומדת החצובה הוא הקרקע, החלק התחתון שלה הוא על פי רוב במבנה של תלת-רגל.

==חצובה לצילום==
השימוש בחצובה לצילום נעשה לרוב, כשזמן החשיפה לאור ארוך יחסית והתמונה תהיה מטושטשת אם המצלמה תזוז בזמן הצילום, או כאשר מצלמים עם עדשה ארוכת מוקד (מעל 300 מ"מ) וכל תזוזה קטנה תטשטש את התמונה, כאשר רוצים לבצע צילום עצמי, או כאשר יש צורך בדיוק גבוה מאוד, (מדי מרחק ומדי מהירות) וכאשר רוצים לצלם סרט ווידאו ללא תזוזות מיותרות. בדרך כלל במצלמות חצובה היא בעלת שלוש רגליים טלסקופיות המשמשות לקיבוע המצלמה.

==חצובה בכלי ירייה==
כדי להגביר את הדיוק של כלי ירייה מחלקתיים (שהמפעיל אותם נדרש לניידות מועטה) נהוג לחבר להם מתחת למתפסים חצובה אותה אפשר להשעין על הקרקע. לחצובה מספר מטרות:
# הגברת הדיוק של כלי הירייה על ידי מתן נקודת משען יציבה לקנה.
# ספיגת הרתע הגבוה של כלי הירייה.
# הקטנת העומס ועייפות היורה, שנאלץ להחזיק את כלי הירייה למשך פרקי זמן ארוכים.

כלי הנשק הטיפוסיים שבדרך כלל מותקנים עליהם חצובות הם מקלעים ורובי צלפים. החצובה של מקלעים קלים ורובי צלפים היא דו-רגלית (bipod) ומאפשרת ניידות עם הנשק למטרת החלפת עמדות והסתערות עם הנשק בעת הצורך. מקלעים כבדים יותר (כגון ה-M2 Browning מק"כ) כוללים חצובה כבדה תלת-רגלית (tripod) המאפשרת לתפעל את הנשק כהלכה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כלים
קטגוריה:ציוד צילום
קטגוריה:כלי ירייה - מבנה ופעולה
קטגוריה:כלי אחיזה
אקסטראנט

אתר אקסטראנט (Extranet) דומה לאתר אינטראנט - הוא מבוסס על רשת פנימית והוא מאובטח, אך הגישה אליו ניתנת למשתמשים מורשים בלבד מכל מקום מחוץ לארגון. האקסטראנט משמש לתקשורת בין ארגונים שלהם קשר עבודה הדוק וכן בין אנשים פרטיים לארגונים שונים וזאת על ידי גישה מרחוק לאתר האקסטראנט בהקשת שם משתמש וסיסמה, ולעיתים גם באמצעות אמצעי זיהוי פיזיים, שיש לחבר למחשב לשם ההתקשרות.

דוגמה לשימוש באקסטראנט בין ארגונים: מפעל המאפשר לספקים וללקוחות להתחבר למאגרי מידע שלו.
דוגמה לשימוש באקסטראנט בין אנשים פרטיים לארגונים: צפייה בחשבון הבנק, ביצוע הרשמה לקורסים באוניברסיטה, פעילות בניירות ערך תשלום חשבונות וכו'. בכל הדוגמאות הללו נבדל האקסטראנט מהאינטרנט המאובטח (למשל קניית מוצרים בחנות אינטרנט), בכך שהאקסטראנט אינו פתוח לכל: נדרשת היכרות מוקדמת בין הגולש לבין האתר (לשם מתן סיסמה ורישום פרטים מזהים, למשל), שרק לאחריה מתאפשר השימוש באקסראנט.

על מנת לקיים את הקשר בין רשתות שונות באקסטראנט פותחו כלים המאפשרים למורשים בשתי הרשתות לחולל סיסמאות חד-פעמיות (שכמעט ולא ניתן לפצחן) כדי להיכנס זה לרשת של זה. זוהי למעשה מערכת VPN - רשת פרטית מדומה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אבטחת מחשבים
קטגוריה:ארכיטקטורת רשת
קטגוריה:אחסון נתונים
קטגוריה:אינטרנט
Delicate Sound of Thunder

Delicate Sound of Thunder (צליל עדין של רעם) הוא אלבום הופעה כפול מאת פינק פלויד, שיצא בנובמבר 1988. הוא יצא כתקליט כפול, מארז קסטה כפול ומארז CD כפול. האלבום כלל שירים מהאלבום הקודם – A Momentary Lapse of Reason, וגם שירים מאלבומים אחרים.

האלבום הגיעו למקום ה-11 ב-The Billboard 200, וכיום הוא רשום כאלבום פלטינה משולשת בארצות הברית.
בשנת 2017 הופץ האלבום מחדש לאחר שעבר מיקסינג מחדש.

== הרכב ==
* דייוויד גילמור (גיטרה, שירה)
* ריצ'רד רייט (קלידים)
* ניק מייסון (תופים)
* ג'ון קרין (קלידים, שירה)
* גיא פראט (גיטרה בס, שירה)
* גארי וואליס (כלי הקשה)
* סקוט פייג' (סקסופון)
* מרגרט טיילור, רייצ'ל פיורי, דורגה מק-ברום (שירת רקע)

== רצועות האלבום ==
בסוגריים – האלבום שבו הופיע השיר לראשונה.
<div style="direction: ltr;">
{|border=0
|-
|
#Shine On You Crazy Diamond (Wish You Were Here)
#Learning to Fly (A Momentary Lapse of Reason)
#Yet Another Movie/Round and Around (A Momentary Lapse of Reason)
#Sorrow (A Momentary Lapse of Reason)
#The Dogs of War A Momentary Lapse of Reason)
#On the Turning Away (A Momentary Lapse of Reason)
#One of These Days (Meddle)
#Time (The Dark Side of The Moon)
#Wish You Were Here (Wish You Were Here)
#Us and Them (The Dark Side of The Moon)
#Money (The Dark Side of The Moon)
#Another Brick in the Wall Part II (The Wall)
#Comfortably Numb (The Wall)
#Run Like Hell (The Wall)
|}
</div>

==קישורים חיצוניים==

קטגוריה:אלבומי פינק פלויד
קטגוריה:אלבומי הופעה באנגלית
קטגוריה:אלבומי חברת EMI
קטגוריה:אלבומי חברת קולומביה רקורדס
Shine On

Shine On הוא מארז תקליטורים מאת להקת הרוק המתקדם הבריטית פינק פלויד המכיל 8 אלבומים של הלהקה, מתוכם אחד שלא ראה אור קודם לכן.

<div style="direction: ltr;">
{|border=0
|-
|
* A Saucerful of Secrets (1968)
* Meddle (1971)
* The Dark Side of the Moon (1973)
* Wish You Were Here (1975)
* Animals (1977)
* The Wall (1979)
* A Momentary Lapse of Reason (1987)
*The Early Singles (1992)הדיסק The Early Singles קיים רק במארז הזה ומכיל שירים וקטעים מאלבומים ישנים של פינק פלויד, ביניהם Relics ו-The Piper at the Gates of Dawn.
|}
</div>
==קישורים חיצוניים==

קטגוריה:אלבומי פינק פלויד
קטגוריה:אלבומי אוסף באנגלית
קטגוריה:אלבומי חברת EMI
קטגוריה:אלבומי חברת קולומביה רקורדס
מודעות עצמית

[[ברק אובמה מביט במראה]]
מודעות-עצמית משמעה תשומת לב של האדם (או הקבוצה) אל עצמיותו: רגשותיו, מחשבותיו, צרכיו ותשוקותיו.

המודעות העצמית מלווה את האדם ברוב הפעולות הקשורות לחיי היום יום. על פי תפיסתו של פרויד חלקים נרחבים מהנפש שלנו נמצאים בלא-מודע, וישנן דרכים שונות בהן אנו יכולים להעלות לפחות את חלקן למודע.

לפי המשמעויות המקובלות בשפה המדוברת ובספרות, המודעות העצמית כוללת משמעויות נוספות, כגון היכולת לאינטרוספקציה, והיכולת של האינדיבידואל להבדיל עצמו מהסביבה ומאינדיבידואלים אחרים. מודעות-עצמית דומה בתפיסה ליכולת חישה וכוללת חוויה של העצמי.

מודעות-עצמית היא שאלה פילוסופית הקשורה לתודעת האדם.

==חשיבות==
מודל הנפש של [[פרויד: החלקים בכחול הם החלק הלא מודע של האדם. החלק הקטן בלבן הוא המודע|lang=he]]
תהליך שליפת המידע מהזיכרון האירועי, מחייב מצב של מודעות עצמית משום שהוא כולל זכרונות אישיים בעלי אופי אוטוביוגרפי.

פיתוח מודעות עצמית היא הדרך העיקרית להבניית תפיסה מוסרית בשלה. זאת משום שהיא מאפשרת אימוץ התנהגות שאינה צייתנית ואינה מושפעת מדברי אחרים. בכך היא מונעת התנהגות קונפורמית הגוררת את האדם להתנהגות של עדר.

מודעות עצמית עשויה להוביל את האדם להבין את חולשותיו ולגרום לו לפשפש במעשיו ולהימנע מלהיגרר להתנהגויות שאינן הולמות, וגם להבין את הסיבות האמיתיות המודחקות שמשפיעות על מצב רוחו. באופן זה, היכולת של האדם לשאוב תגמול מעצמו ולא להיות תלוי בתגובות ובתגמולים של אחרים, היא המאפשרת לו בשלות מוסרית.

==מודעות עצמית וחוויית הזרימה==
חוויית הזרימה מאופיינת בריכוז של כל משאבי הקשב וההכרה אל עבר הפעילות המבוצעת. כתוצאה מכך התודעה של האדם מתאחדת עם הפעילות. מצב זה גורם לאובדן זמני של המודעות העצמית, אשר בעקבותיו נוצרת תחושת חופש המאפשרת לאדם לפרוץ את גבולות הדימוי העצמי שלו.

קְשיבוּת, או, מודעות קשובה (Mindfullness) מביאה את האדם להתרכז בכאן ועכשיו של הפעולה או החוויה של ההווה.

== מודעות עצמית תכונתית ==

מודעות עצמית תכונתית (באנגלית: Self-consciousness) היא הנטייה למיקוד הקשב של האדם בעצמו, המוביל למודעות מוגברת לגבי איך הופעתם או מעשיהם נתפסים בעיני אחרים.<ref name=":0"></ref> תחושה לא נעימה של מודעות תכונתית עלולה להתרחש כאשר האדם מרגיש שצופים בו, התחושה ש"כולם מסתכלים" עליו.

==ראו גם==
* תודעה עצמית
* הערכה עצמית
* מטא-קוגניציה
* לוגוסופיה

==קישורים חיצוניים==
*[https://www.youtube.com/watch?v=nJm7AhdGbDk סרט על זיגמונד פרויד ומאפייני הלא-מודע] 
*[http://www.iep.utm.edu/self-con/ Self-Consciousness], מאמר באנציקלופדיה האינטרנטית לפילוסופיה.

==הערות שוליים==

קטגוריה:פילוסופיה של הנפש
קטגוריה:עצמי
ג'ון קרין

ג'ון קרין (באנגלית: Jon Carin, נולד ב-21 באוקטובר 1964 בניו יורק) הוא מוזיקאי, מפיק, טכנאי קול, תמלילן ומתכנת. הוא שר, ומנגן על קלידים, גיטרה, גיטרה בס, ותופים.

קרין ניגן במספר אלבומים והופעות חיות, בעיקר של פינק פלויד ו-The Who.

כיום מלווה את רוג'ר ווטרס ודייוויד גילמור בהופעות בתור קלידן.

==קישורים חיצוניים==

* 

קטגוריה:ניו יורק: אישים
קטגוריה:מוזיקאים אמריקאים
קטגוריה:טכנאי קול אמריקאים
קטגוריה:אמריקאים שנולדו ב-1964
מתכות מעבר

מתכות מעבר (באנגלית: Transition metals) הן סדרה של יסודות כימיים מתכתיים השייכים לקבוצות 3 עד 12 בטבלה המחזורית (בעלי מספרים אטומים 30-21, 48-39, 80-72).

המשותף ליסודות האלו הוא שיש להם לפחות מצב חמצון יציב אחד, שבו יש להם קליפה d מאוכלסת חלקית (מספר האלקטרונים בקליפת ה d החיצונית הוא בין 1 ל-9). גם היסודות 104–111 המלאכותיים נחשבים למתכות מעבר (ראו גם מספר אטומי אפקטיבי).
בהתאם להגדרה זו יסודות טור מתכות המטבע (נחושת, כסף וזהב) הן מתכות מעבר: ליון Cu<sup>+2</sup> יש 9 אלקטרונים בקליפת ה-d (והוא פרהמגנטי) וליון Au<sup>+3</sup> יש 8 אלקטרונים בקליפת ה-d. לעומת זאת יסודות הטור ה-12 (אבץ, קדמיום וכספית) אינם מתכות מעבר, משום שקליפה d שלהם מלאה (מכילה את כל 10 האלקטרונים שהיא יכולה להכיל) בכל מצבי החמצון שלהם. מתכות אלו נבדלות ממתכות המעבר גם בהיותן רכות יותר וניתכות בטמפרטורה נמוכה ביחס למתכות המעבר. עם זאת הן מצוירות ברוב הטבלאות בבלוק ה-d עם מתכות המעבר.

קבוצת היסודות הלנתנידים (מספרים אטומיים 57–71) וקבוצת היסודות האקטינידים (מספרים אטומיים 89–103) נחשבות לעיתים גם הן כמתכות מעבר.

==תכונות==
מתכות מעבר הן בדרך כלל בעלות צפיפות גבוהה וטמפרטורות התכה ורתיחה גבוהות. למתכות אלה גם כושר מתיחה נמוך.

ישנן תכונות נוספות המאפיינות את כל מתכות המעבר:
* יוצרות מסגים בינן לבין עצמן ועם מתכות אחרות.
* הן יוצרות תרכובות צבעוניות, לפחות בחלק ממצבי החמצון. בליעת האור אפשרית בשל פיצול רמות ה־d בהשפעת שדה לא הומוגני שיוצרים ליגנדים סביב היון (בליעת הפוטון מעבירה אלקטרון מרמת d נמוכה לגבוהה) או בשל העברת מטען בין יון המתכת לליגנדים סביבו.
* יש להן מספר מצבי חמצון שונים וכיוון שקליפה d אינה מלאה ייווצרו גם תרכובות פאראמגנטיות.
* הן משמשות כזרזים טובים.
* צבען לרוב הוא אפור-כחול בטמפרטורת החדר (פרט לנחושת ולזהב).
* הן מוצקות בטמפרטורת החדר (פרט לכספית).

==קישורים חיצוניים==

* [http://lib.cet.ac.il/pages/item.asp?item=7358&source=289 מתכות מעבר] בספרייה הווירטואלית של מט"ח
* 
* 

==הערות שוליים==

*
קטגוריה:מתכות
קורטיזון

קורטיזון הוא הורמון המופרש מבלוטת יותרת הכליה, וממלא תפקיד חשוב בחילוף החומרים בגוף. מקור שמו הוא מהמילה הלטינית קורטקס שפירושה קליפה, מפני שהוא נוצר בקורטקס של יותרת הכליה. הקורטיזון משמש כתרופה במחלות כגון דלקת מפרקים, מחלות עור, אלרגיה וכדומה.

==היסטוריה==
הקורטיזון זוהה לראשונה על ידי הכימאי האמריקאי אדוארד קלווין קנדל בזמן שעבד כחוקר במאיו קליניק. ב-1950 הוענק לו פרס נובל לפיזיולוגיה ולרפואה ביחד עם פיליפ שווולטר הנץ' וטדאוס רייכשטיין, על גילוי הורמוני קליפת (קורטקס) בלוטת יותרת הכליה, המבנה הכללי שלהם והפונקציות שהם מבצעים.

==ראו גם==
*קורטיזול

==קישורים חיצוניים==

* 

קטגוריה:הורמונים
כוריאוגרפיה

כוריאוגרפיה היא היצירה של התנועה. פעולת "חיבור" מחול, כאשר השפה התנועתית היא חופשית ואינה מוגבלת. הכוריאוגרף (יוֹצֵר מְחוֹלוֹת על פי החלטת האקדמיה ללשון העברית) לא חייב להיות רקדן במקצועו. היצירה של התנועות נעשית אצל כל כוריאוגרף בדרכו שלו כאשר ברוב המקרים ישנו סגנון אישי שמנחה אותו. את תחום הכוריאוגרפיה אפשר להשוות לבימוי, הלחנה, כתיבה, ציור וכל יצירה חופשית שאדם יוצר בכל תחום שהוא. בכוריאוגרפיה חומר היצירה הוא הרקדנים והחלל והכוריאוגרף הוא האחראי להוות את השפה תנועתית של היצירה במלואה שמורכבת מגורמים שונים. תחום הכוריאוגרפיה התפתח במהלך השנים מאז התקופה של התמקצעות המחול ועד התקופה הזו וממשיך להתפתח. כיום לכל כוריאוגרף יש שפה תנועתית שהוא מסגל לעצמו במהלך חייו ובמהלך הניסיון שלו ככוריאוגרף.

במקור, שימש מונח זה בתחום המחול אך כיום משתמשים בו בתחומים רבים ושונים כגון:
*קרבות מבוימים - בקולנוע, בתיאטרון, מופעים ועוד
*התעמלות אמנותית והתעמלות קרקע
*החלקה אמנותית על הקרח
*מצעדים
*מופעי רחוב
*מופעי ראווה
*סינמטוגרפיה
*בלט
*משחק (תיאטרון או קולנוע)

== טכניקות ==
ריקודים מתוכננים על ידי יישום שיטות כוריאוגרפיות בסיסיות:
* אימפרוביזציה, שבה כוריאוגרף נותן הנחיות כלליות לרקדנים המשמשות כקווים מנחים לתנועות מאולתרות ולצורה שלהן. לדוגמה, הנחיה כללית יכולה לכוון רקדן אחד לסגת מרקדן אחר, שבתורו יונחה למנוע את הנסיגה, או שההנחיה הכללית תכיל רצף של תנועות שיש לבצע באופן מאולתר במהלך קטע מוזיקלי, כמו בריקוד עם שמורכב משורה ארוכה של זוגות. ההנחיות הכלליות בדרך כלל מציעות קו רחב לפרשנות אישית של הרקדן.
* כוריאוגרפיה מתוכננת, שבה כוריאוגרף מכתיב תנועה ואת צורתה בפירוט, ונותן רק מעט או כלל לא הזדמנות לרקדן לממש פרשנות אישית.
מספר טכניקות בסיסיות נפוצות המשמשות בכוריאוגרפיה לשני רקדנים או יותר:
* מראה - עמידה אחד מול השני וביצוע אותה תנועה בו זמנית.
* נסיגה לאחור - ביצוע רצף תנועות בסדר הפוך.
* קנון - ביצוע אותה תנועה אחד אחרי השני.
* רמות - אנשים גבוהים ונמוכים בריקוד.
* צל - ביצוע אותה תנועה בו זמנית כאשר עומדים אחד אחרי השני.
* הרמוניה - ביצוע מגוון תנועות בו זמנית על ידי שני אנשים או יותר.
תנועות עשויות להתאפיין בדינמיקות כגון מהירות, איטיות, קשות, רכות, ארוכות וקצרות.

== ראו גם ==
* כתב מחול

==קישורים חיצוניים==

* [http://www.choreographers.org.il אתר עמותת הכוריאוגרפים הישראלית]
* [http://www.israeldance.org/masterpiece/articles/43.html בלט ישראל, ירון מרגולין, יצירות מופת בבלט]
*[https://arttelling.co.il/כוריאוגרפית-גלית-ליס-במופע-כחולות-נשי/ כוריאוגרפית גלית ליס במופע "כחולות" נשים בגילאי 65-80 בזירת המחול העכשווי], מגזין [https://arttelling.co.il/ Arttelling], יוני 2021
* 

*
*
מלכה לי

מלכה לֵיאוֹפּוֹלד-רַפָּפּוֹרט (4 ביולי 1904, , גליציה – 22 במרץ 1976, ניו יורק, ארצות הברית), שנודעה בשם העט מלכָּה לִי (באנגלית: Malka Lee), הייתה משוררת, מספרת ועיתונאית יידיש אמריקאית.

==ביוגרפיה==
מלכה לי נולדה ב-1904 במונסטרישץ' שבגליציה, אוסטריה (כיום באוקראינה). למדה בגימנסיה, ופרסמה את שיריה הראשונים בלשון הגרמנית עוד כתלמידה. בגיל שמונה-עשרה היגרה לארצות הברית והשתקעה בניו יורק. פרסמה שירים ביידיש, לילדים ולמבוגרים, בעלי נימה רומנטית בולטת. שירי טבע וגעגועים לנופי ילדותה שלחופי נהר הדניסטר. באמריקה המירה את נופי גליציה בנופי הרי הקטסקיל שבצפון מדינת ניו יורק; עולם החוות, היערות וכרי הדשא שעל מורדות הרי הקטסקיל החליפו בשירתה את מראות הטבע של מחוזות ילדותה.

מלכה לי קוננה בשירתה המאוחרת על חורבן יהדות מזרח אירופה, ופרסמה ספרי קינה אחדים. הקמת מדינת ישראל והתקווה להמשך חייו של העם היהודי בארץ הפכו גם הם לנושאי כתיבתה המאוחרת. השתתפה שנים רבות בכתיבה לעיתוני ילדים ביידיש בניו יורק, ובעיקר בירחון "קינדערצייטונג" ('עיתון הילדים'). שירתה התקבלה בברכה על ידי גדול המבקרים של שירת היידיש באמריקה, שמואל ניגר.

מלכה לי פרסמה כעשרה כרכי שירה ומעשיות ביידיש. לעברית תורגמו רק שירים בודדים מיצירתה, בידי שמשון מלצר, אוריאל אופק, ואחרים. ספריה לא תורגמו לעברית.

==ספריה==

==קישורים חיצוניים==
* שרה זילברשטיין-שוורץ, 
* 
* 

קטגוריה:משוררים כותבי יידיש
קטגוריה:משוררי ילדים כותבי יידיש
קטגוריה:עיתונאיות כותבות יידיש
קטגוריה:עיתונאי ילדים ונוער כותבי יידיש
קטגוריה:סופרי יידיש הידועים בשם עט
קטגוריה:סופרות אמריקאיות הידועות בשם עט
קטגוריה:מהגרות מפולין לארצות הברית
קטגוריה:סופרות אמריקאיות
קטגוריה:סופרים אמריקאים
קטגוריה:בוגרות מכללת האנטר
קטגוריה:בוגרי מכללת האנטר
קטגוריה:אמריקאיות שנולדו ב-1904
קטגוריה:אמריקאים שנולדו ב-1904
קטגוריה:אמריקאיות שנפטרו ב-1976
קטגוריה:אמריקאים שנפטרו ב-1976
כוכב חבר העמים

כוכב חבר העמים כפי שהוא מופיע על [[סמל אוסטרליה.]]
כוכב חבר העמים (באנגלית: Commonwealth Star) או כוכב הפדרציה (באנגלית: Star of Federation) הוא כוכב בן שבע פינות המסמל את הפדרציה של אוסטרליה.
שש פינות הכוכב מסמלות את שש מדינות אוסטרליה והפינה השביעית מסמלת את טריטוריות אוסטרליה.
במקור היו לכוכב רק שש פינות, אולם בשנת 1905 עם ההכרזה על טריטוריית פפואה נוספה הפינה השביעית המסמלת את הטריטוריה וכל טריטוריה עתידית אחרת.

כוכב חבר העמים מצוי הן על דגל אוסטרליה והן על סמל אוסטרליה.
הכוכב מופיע ברביע השמאלי התחתון של הדגל, תחת ה"יוניון ג'ק" ועל הסמל מופיע כציצה, מעל שלט האצולה, כאשר תחתיו עטרה בצבעי כחול וזהב.

==קישורים חיצוניים==

קטגוריה:אוסטרליה: סמלים לאומיים
קטגוריה:מטענים הרלדיים
פפואה (טריטוריה אוסטרלית)

טריטוריית פפואה (באנגלית: Territory of Papua) הייתה טריטוריה של אוסטרליה בין השנים 1902–1949.
הטריטוריה כללה את שטחי הרבע הדרום מזרחי של האי גינאה החדשה, ולפני הפיכת השטח לטריטוריה אוסטרלית כונה "גינאה החדשה הבריטית" (באנגלית: British New Guinea) ונוהל מלונדון.

כיום מהווה הטריטוריה חלק מפפואה גינאה החדשה.

דגל בריטניה מונף בשנת 1883 כאשר [[קווינסלנד סיפחה את שטח הטריטוריה.]]

==היסטוריה==

שטח הטריטוריה סופח על ידי קווינסלנד בשנת 1883, על אף התנגדותה של בריטניה. ב-6 בנובמבר 1884 הפך השטח לשטח חסות בריטי, וב-4 בספטמבר 1888 סופח השטח לבריטניה וכונה "גינאה החדשה הבריטית" (British New Guinea), בעוד שחלקו הצפוני של השטח המהווה היום את פפואה גינאה החדשה נקרא אז "גינאה החדשה הגרמנית" (והיה בשליטה גרמנית מאז שנת 1884).

בשנת 1902 העבירה בריטניה את סמכויות השלטון בשטח לאוסטרליה ב"חוק פפואה" (Papua Act) משנת 1905 והשטח כונה "טריטוריית פפואה" (Territory of Papua). השלטון האוסטרלי באי החל באופן רשמי ב- 1906. לאחר תום מלחמת העולם הראשונה קיבלה אוסטרליה שליטה על השטח הגרמני שנקרא "טריטוריית גינאה החדשה".

עם תחילת מלחמת העולם השנייה פלשו לאי כוחות יפניים. לאחר המלחמה נקבע בחוק בשנת 1949 כי שני השטחים (טריטוריית פפואה וטריטוריית גינאה החדשה) יהוו יחד את טריטוריית פאפואה וגינאה החדשה (Territory of Papua and New Guinea) ובהמשך הפכה הטריטוריה למדינה עצמאית בשם "פפואה גינאה החדשה".

==הרשות המבצעת==
===מנהלן===

*סר ויליאם מקגרגור, 1888-1895

===כיהנו בתפקיד משנה למושל===

*סר ויליאם מקגרג, 1895-1897
*ג'ורג' לה הונט, 1898-1903
*סר הוברט מוריי, 1908-1940

קטגוריה:אוסטרליה: גאוגרפיה
קטגוריה:אוסטרליה: היסטוריה
קטגוריה:פפואה גינאה החדשה: היסטוריה
קטגוריה:מדינות לשעבר באוקיאניה
טומוגרפיה

טומוגרפיה של ה[[עור באזור קצה האצבע. ניתן לראות בבירור את החלוקה לשכבות ואת צינורות הזיעה]]
טומוגרפיה (Tomography, מיוונית עתיקה Τομοσ חתך - כיום פירושו נפח) היא דימות באמצעות חלוקה וקיטוע. המכשיר המשמש לטומוגרפיה הוא טומוגרף והתמונה הנוצרת היא טומוגרמה. השיטה נמצאת בשימוש הרפואה, הביולוגיה, הגאולוגיה, מדע החומרים ומדעים אחרים. היא מבוססת על תהליך חישובי מתמטי הקרוי "שחזור טומוגרפי". ישנם סוגי טומוגרפיה רבים, מהם:

* טומוגרפיה ממוחשבת סי טי - דימות קיטועי ממוחשב, מהאנגלית CT, Computerized Tomography
* טומוגרפיה על ידי עכבה חשמלית (טומוגרפיית אימפדנס) - EIT, Electircal Impedance
* טומוגרפיה על ידי פליטת פוזיטרונים - פט סי טי, PET CT. - דימות קיטועי ממוחשב משולב עם זיהוי סוכרים המסומנים בחומר רדיואקטיבי, למציאת רקמות עם גידול סרטני. 
* טומוגרפיה אופטית קוהרנטית OCT - דימות שכבות הקרנית בעין באמצעות ניתוח החזרי תאורה.
* טומוגרפיית פליטת פוטון בודד SPECT או SPET - מאנגלית Single Proton Emission, דימות תלת־ממדי (המוצג לרוב כמקטעי שכבות) באמצעות הקרנה גרעינית.
* טומוגרפיה סייסמית - דימות מבנה כדור הארץ בשכבות, על פי ניתוח תגובתם בעת רעידות האדמה המרובות. 
* טומוגרפיית מיואון - דימות באמצעות חדירת חלקיקים גרעיניים, לצורך זיהוי פעילות גרעינית צבאית אסורה והעברת חומרים אסורים בעלי קרינה בכלי רכב, ולניטור מרכזי אחסון תת-קרקעי של פחמן דו-חמצני. 

חלק מצורות הדימות המנויות כאן, מוצגות כשכבות אך ניתן כיום לצפות במידע, למפותו וליצגו גם באופן אחר, למשל בתצוגת תלת מימד. 

יש עוד סוגי דימות מקטעי רבים.  

==קישורים חיצוניים==

* 
* 

קטגוריה:דימות
קטגוריה:דימות רפואי
גדוד נהגי הפרדות (צה"ל)

החייל אדלר זאב (וילי) מגדוד מובילי הפרדות ב[[מצעד צה"ל הראשון]]
גדוד נהגי הפרדות בצה"ל הייתה יחידה שהוקמה בינואר 1948 והפעילה בהמות משא להובלה. היחידה נקראת על שם "גדוד נהגי הפרדות" שנטל חלק במלחמת העולם הראשונה. הגדוד הוקם כשירות הובלה של אגף האפסנאות (אג"א) לאזורים הרריים, והפעיל פרדות וסוסים, גמלים וחמורים. מפקדו הראשון היה הווטרינר חיים אפלבוים ומפקדו השני במשך 4 שנים היה פיליפ הרשברג, עד לפירוקו.

במהלך מלחמת העצמאות השתתף במבצעים רבים בכל החזיתות, לרבות קרבות עשרת הימים ושיירות דרך בורמה לירושלים. במהלך המלחמה הורחב לגדוד הובלה, ובאוקטובר 1948 סופחו אליו שירות הכלבים והשירות הווטרינרי. בשיאו מנה כ-300 חיילים וכ-200 פרדות.

הגדוד פורק בשנת 1949, והפרדות הופעלו כפלוגת תובלה רכובה של חיל ההספקה. הפלוגה הופעלה עד מבצע קדש (1956), ופורקה זמן קצר אחריו.

==קישורים חיצוניים==

* 	
* - כולל קטעים של נהגי פרדות

קטגוריה:אגף הטכנולוגיה והלוגיסטיקה
קטגוריה:ישראל: בעלי חיים בשירות צבאי ומשטרתי
קטגוריה:יחידות צה"ל שפורקו
קטגוריה:תובלה צבאית
הר סטנלי

הר סטנלי, ההר הגבוה ביותר ברכס רוונזורי (הרי הירח) ברפובליקה הדמוקרטית של קונגו והשלישי בגובהו באפריקה, אחרי הקילימנג'רו (5,895 מטר) והר קניה (5,199 מטר).
הר סטנלי מורכב משתי פסגות תאומות ומכמה פסגות נמוכות יותר:
{| class="wikitable"
!align=right |פסגה ||מטרים || רגל
|-
|פסגת מרגריטה || 5,109 || 16,763
|-
|אלכסנדרה || 5,091 || 16,703
|-
|אלברט || 5,087 || 16,690
|-
|סאבויה || 4,977 || 16,330
|-
|הלנה || 4,968 || 16,300
|-
|אליזבת || 4,929 || 16,170
|-
|פיליפ || 4,920 || 16,140
|-
|מואביוס || 4,916 || 16,130
|}

==קישורים חיצוניים==

* 

סטנלי
סטנלי
סטנלי
מדיין

מֵדֵיִין (בספרדית: Medellín) היא עיר בקולומביה, בירת מחוז אנטיוקיה. בשנת 2006 התגוררו בה 2.4 מיליון תושבים, והיא העיר השנייה בגודלה במדינה, אחרי בוגוטה. שטח השיפוט שלה משתרע על פני 382 קמ"ר, והיא שוכנת בגובה של כ-1,500 מ' מעל פני הים. ב-2013 זכתה מדיין בתואר "העיר החדשנית ביותר בעולם" בהתמודדות שערך ה-Urban Land Institute, בתמיכת ה"וול סטריט ז'ורנל", בין 200 ערים מובילות בעולם. היא הקדימה את ניו יורק ואת תל אביב, שזכו במקום השני והשלישי בהתאם.

== היסטוריה ==

מגלה הארצות הספרדי חרונימו לואיס טחלו הגיע לאזור בו שוכנת מדיין ב-1541, אך לא התיישב בו. ב-2 במרץ 1616 הקים פרנסיסקו הררה אי קמפוסנו את היישוב הראשון, בשם סן לורנסו דה אבורה. ב-2 בנובמבר 1675 שונה שמו של היישוב לנואסטרה סניורה דה לה קנדלריה דה מֶדֶיִין. השם מדיין הוא כשמה של עיר באקסטרמדורה שבספרד.

בשנות ה-80 וה-90 של המאה העשרים, נודעה העיר כמרכז בינלאומי לסחר בסמים. במקום פעל קרטל הסמים של מדיין בהנהגתו של פבלו אסקובר. הפשע ששרר ברחובות הפך אותה לאחת הערים המסוכנות בעולם, וב-1991 לבדה נרצחו בה 6,349 בני אדם. לאחר מותו של אסקובר, ובמיוחד מאז ראשית המאה ה-21, ירדה רמת הפשיעה בעיר באופן ניכר. במקביל, השקיעה הממשלה בשיפור התשתיות ובהקמת ספריות ובתי ספר.

== כלכלה ==
מדיין היא מקום מושבו של גרוּפּוֹ אֶמְפְּרֶסָרְיָאל אַנְטְיוֹקֶנְיוֹ, קבוצה שכוללת את הבנק הגדול בקולומביה, חברת ביטוח ותעשיות מזון ומלט. הקבוצה מגלגלת מחזור שנתי המוערך ב-17 מיליארד דולרים, ומעסיקה למעלה מ-80 אלף קולומביאנים.

פרט לכך, יש במדיין תעשיית פלדה, טקסטיל, מזון ומשקאות ותעשיות כימיות.

== חינוך ותרבות ==
למעלה מ-30 אוניברסיטאות פועלות במדיין. עם החשובות שבהן נמנות אוניברסיטת אנטיוקיה והאוניברסיטה הלאומית של קולומביה.

מאז 1957 נערך בעיר מדי חודש אוגוסט פסטיבל הפרחים. הפסטיבל כולל מצעדים של כרכרות מעוטרות בפרחים ושל מכוניות עתיקות ומרוצי סוסים.

שני מועדוני כדורגל גדולים פועלים בעיר - אתלטיקו נסיונל ודפורטיבו אינדפנדיינטה מדיין, והעיר ידועה בקולומביה גם בשל מועדוני השחייה הפועלים בה.

== תחבורה ==
נמל התעופה חוסה מאריה קורדובה המשרת את מדיין הוא נמל תעופה בינלאומי, ממנו ממריאות טיסות סדירות לערים המרכזיות בשכנותיה של קולומביה ואף לארצות הברית. רכבת קלה מחברת בין פרווריה של העיר, ובסוף העשור הראשון של המאה ה-21 נחנכו בה נתיבים מיוחדים לאוטובוסים המונעים באמצעות גז טבעי.

== ערים תאומות ==
* 
* 
* 
* 
* 
* 
* 

== קישורים חיצוניים ==

* 
* [https://www.medellin.gov.co/irj/portal/medellinIngles אתר העיר הרשמי] 
* 
* 

==הערות שוליים==

*
קטגוריה:קולומביה: ערים
קטגוריה:מחוזות קולומביה: ערי בירה
קטגוריה:יישובים שהוקמו ב-1675
הצפרדע המשוגעת

הצפרדע המשוגעת (באנגלית: Crazy Frog) היא מותג שיווקי שמקורו באנימציית מחשב שנעשתה על ידי אריק וורנקויסט. האנימציה כללה אפקטים קוליים שנוצרו על ידי דניאל מלמדהאל, שניסה לחקות רעש של מנוע דו-פעימתי.

אפקטים אלו הפכו לסינגלים מוזיקליים. והמשך כלל המותג מגוון סינגלים ואלבומים. נוסף לכך נוצר מגוון רחב של מוצרי הצפרדע המשוגעת, מבובות ועד רינגטון.

==היסטוריה==
ב-1997 דניאל מלמדהאל, נער שוודי בן 17, הקליט את עצמו מחקה את הצליל של מנוע בעירה פנימית. הוא פרסם את הקובץ באתרו, והקובץ משך את תשומת לבו של איש טלוויזיה שוודי ששכנע את דניאל להופיע בשידור חי בטלוויזיה. לאחר ההופעה בטלוויזיה, הקלטות של ביצועי הנער החלו להופיע ברשתות P2P.

בשנת 2003 אריק וורנקויסט, חברו של דניאל, כלל את האפקטים הקוליים שדניאל ביצע באנימציה תלת־ממדית. באנימציה הופיעה דמות שאריק קרא לה "הדבר המעצבן" (The Annoying Thing). אנימציה זו היא זו שגרמה לבדיחת האינטרנט התמימה להפוך למותג שיווקי.

==תיאור הדמות==
תחת שם הדמות "הדבר המעצבן" (The Annoying Thing) הופיעה דמות שהיא מעין דו-חיים, בעלת דמיון רב לצפרדע. הדמות לבושה בקסדת אופנוע לבנה, ז'קט עור ומשקפי הגנה. קשתית העין של אחת מהעיניים גדולה באופן משמעותי מהאחרת ואיבר המין בולט. באנימציה, הדמות מחקה תנועות ידיים המפעילות ידיות אופנוע, תוך כדי השמעת צליל של מנוע.

==מוצרים נלווים==
בשנת 2004 קבוצה בשם !Jamba רכשה את הזכויות להפקת רינגטון. הרינגטון זכה להצלחה גדולה ונעשו לו מגוון וריאציות במגוון סגנונות מוזיקה.
ידוע ש-Jamba הרוויחה מהרינגטון 14 מיליון לירות שטרלינג.

הרינגטון הפך נפוץ בבריטניה, באוסטרליה ובישראל. הצלחת הרינגטונים והאנימציות גרמה לצעד הבא - הפקת אלבומים וסינגלים. עד 2005 הוצאו שבעה אלבומים וסינגלים של הצפרדע המשוגעת. בנוסף לכך נוצרו גם משחק לוח, משחק וידאו, קופסת אוכל, ילקוט ומטהר אוויר. יצאה גם סדרת טלוויזיה המבוססת על דמות הצפרדע. במהלך שנת 2005 יצא קליפ חדש של הצפרדע המשוגעת, עם השיר "We Are the Champions" (במקור של להקת הרוק Queen) ועוד קליפים, שרובם פורסמו באינטרנט.

== קישורים חיצוניים ==
* 

קטגוריה:בעלי חיים בדיוניים
קטגוריה:תרבות אינטרנט
קטגוריה:תופעות אינטרנט
קטגוריה:חסרי זנב וקרפדות בדיוניים
קטגוריה:מחלוקות סביב טענות לתועבה במוזיקה
וולבי אדום-צוואר

ווֹלבי אדום-צוואר או ווֹלבי בנט (שם מדעי: Notamacropus rufogriseus)<ref></ref>, הוא אחד ממיני הסוג קנגורו, יונק מתת-הסדרה של חיות הכיס, שמוצאו מערבות אוסטרליה.

== מאפיינים ==
צווארו הוא בגוון אדמדם, ומכאן בא לו שמו. אפו וכפותיו שחורות, ויש לו פס לבן על השפה. משקלו בין 13.80 ל-18.60 ק"ג, ואורך גופו כולל ראשו כ-90 ס"מ, אף שהזכרים גדולים באופן כללי מהנקבות.

אורך חייו הממוצע של וולבי אדום-צוואר הוא 15 שנה.

הוולבי חי ביערות לא סבוכים. הוא נפוץ במזרח אוסטרליה, טסמניה, באיים שונים במצר בס (אף שלא ידוע האם האוכלוסיות באיים טבעיות או שהובאו על ידי האדם) ובחבל קנטרברי שבאי הדרומי של ניו זילנד.

הוולבי אדומי הצוואר הם בעלי חיים יחידאים (סוליטרים) לרוב, אולם כאשר המזון והמים מצויים בשפע הם מתאספים בקבוצות של עד 30 פרטים. כאשר הם מתקבצים, יש להם היררכיה חברתית הדומה לזו של מיני וולבי אחרים. הם פעילים בעיקר בין הערביים, ואת רוב שעות היום הם מבלים במנוחה במחסה.

הנקבות מגיעות לבגרות מינית בין 14 ל-19 חודשים, בעוד שהזכרים מגיעים לבגרות מינית בגיל שנתיים. תקופת הייחום של נקבת הוולבי אדום-הצוואר נמשכת 32 יום. לאחר הריון של 30 יום ממליטה הנקבה גור יחיד. הנקבה עשויה להמליט לאורך כל חודשי השנה, מלבד נקבות תת-המין הטסמני, הידוע גם כוולבי בנט (M. r. rufogriseus), אשר ממליטות בעיקר בין פברואר לאפריל. הגור נשאר בכיס אימו כ-280 יום, ונגמל מיניקה בערך בגיל שנה. הנקבות עשויות להמשיך לחיות בסביבת אמותיהן, ואילו הזכרים עוזבים את הסביבה בגיל שנתיים.

הוא ניזון מעשב ומענפים.

===תת מינים===
* M. r. banksianus (Quoy & Gaimard, 1825) – וולבי אדום-צוואר
* M. r. rufogriseus (Desmarest, 1817) - וולבי בנט - חי בטסמניה. וולבי בנט קטן יותר בממדיו (תופעה המוכרת כננסות איים), פרוותו ארוכה ושעירה יותר
* M. r. fruticus (Ogilby, 1838)

== גלריה ==
<gallery widths="200" heights="150">
Sitzendes Rotnackenwallaby.JPG
Wallaby with joey444.jpg
Wallabie de benneth (Zoo-Amiens).JPG
ComputerHotline - Wallaby de Bennett (by) (3).jpg
Macropus rufogriseus.103 (albino) - Woburn Safari Park.JPG|וולבי לבקן
Wallaby joey face in pouch.jpg|גור וולבי בכיס
</gallery>

==קישורים חיצוניים==

* [http://www.iucnredlist.org/search/details.php/40566/all וולבי אדום-צוואר באתר IUCN] 
* [http://bioweb.uwlax.edu/bio203/s2008/peterson_heid/default.htm Red-necked Wallaby]
* Ballenger, L. 1999. "[http://animaldiversity.ummz.umich.edu/site/accounts/information/Macropus_rufogriseus.html Macropus rufogriseus]" (On-line), Animal Diversity Web

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אנסלם גאייטאן דמארה
קטגוריה:קנגוריים
קטגוריה:טסמניה: יונקים
קטגוריה:בעלי חיים שתוארו ב-1817
סאות' בנק

סאות' בנק (באנגלית: The South Bank - "הגדה הדרומית") הוא אזור לאורך הגדה הדרומית של נהר תמזה בעיר לונדון, בקרבת תחנת רכבת ווטרלו, על קו התפר בין רובע למבת' לרובע סאת'ק.
== היסטוריה ==
האזור הוא מרכז תרבות עיקרי בלונדון. מעמדו כמרכז תרבות החל בשנת 1951, אז נערך במקום פסטיבל בריטניה שעבורו נבנה אולם הפסטיבל המלכותי, המהווה היום חלק ממרכז סאות' בנק.

בשנת 1967 נבנו אולם המלכה אליזבת וחדר פרסל, ובשנת 1968 נפתחו לקהל גלריית הייווארד והתיאטרון המלכותי הלאומי. ב-1976 נפתחו באתר תיאטרון הסרטים הלאומי ו-מכון הסרטים הבריטי. כמו כן נמצאים במקום מגדל לונדון ויקאנד טלוויז'ן, ומרכז הטלוויזיה של לונדון

מצידו המזרחי של האזור נמצאים בית המחוז והלונדון איי שנבנה בשנת 2000, ומצידו המערבי מוזיאון טייט מודרן.

== גלריית תמונות ==
<gallery widths="250px">
NationalTheatre London.jpg|התיאטרון המלכותי הלאומי - אחד ממבני התרבות באזור סאות' בנק
Royal_National_Theatre_London_SouthBankCentre02.jpg|מרכז סאות' בנק - דוגמה לאדריכלות ברוטליסטית
The London Eye (April 2005).jpg|הלונדון איי
</gallery>

==קישורים חיצוניים==

* 
* [http://www.explore-london.co.uk/ תמונות]
* [http://www.londoneye.com/ אתר לונדון איי]

קטגוריה:לונדון: שכונות
קטגוריה:למבת'
קטגוריה:סאת'ק
קטגוריה:לונדון: אטרקציות תיירותיות
רכס רוונזורי

רכס רוונזורי (בסוואהילי: Safu ya Ruwenzori – "הרי רוונזורי") הוא רכס הרים במרכז אפריקה, המצוי על הגבול בין אוגנדה לרפובליקה הדמוקרטית של קונגו ומתנשא עד לגובה של 5,109 מטרים. הגבוהים שבהרי רוונזורי, יחד עם הר הקילימנג'רו והר קניה, הם היחידים המכוסים שלג באופן קבוע באפריקה.

צמחייה ברכס רוונזורי
למרגלות ההרים
דרך ברכס

==תיאור==
אורכו של הרכס 120 ק"מ ורוחבו 65 ק"מ. הוא מורכב משישה גושי הרים המופרדים על ידי גאיות עמוקים: הר בייקר, הר אמין, הר גסי, הר לואיג'י די סאבויה, הר ספיק והר סטנלי. הר סטנלי הוא הגדול ביותר ולו מספר פסגות, ומרגריטה היא הגבוהה שבהן. בהרי רוונזורי 43 קרחונים ידועים הנמצאים על שישה הרים ששטחם הכולל הוא 5 קמ"ר, כמעט מחצית מסך שטח הקרחונים באפריקה.

הרכס בנוי מסלעים מותמרים, והסברה המקובלת היא שההרים נוצרו כתוצאה מתנועת לוחות. ההרים מצויים באזור לח מאוד שלעיתים קרובות אפוף בערפל. הסלעים הללו הניבו קרקע שרמת הפוריות שלה איננה אחידה.

רכס רוונזורי משמש כמאגר מים חשוב. הוא מזין את אגמי אדוארד וג'ורג', שיש להם חשיבות כלכלית לתושבי האזור. יש הסוברים כי הם אף הרי הירח (Montes Lunae) שהוזכרו על ידי תלמי כמקורו של הנילוס הלבן, אם כי תיאוריו אינם ברורים דיים כדי לזהותם באופן ודאי. על כל פנים, ההערכות המקובלות גורסות כי כחצי מיליון מתושבי אוגנדה תלויים ברכס על מנת לקבל את צריכת המים שלהם, כמו גם כמגן טבעי מפני שיטפונות ואסונות טבע אחרים.

הרכס מהווה יעד תיירותי. להרים חשיבות כלכלית נוספת, שכן באזור מצויים מרבצי נחושת וקובלט.

==הפארק הלאומי==
הפארק הלאומי הרי רוונזורי הוא אתר מורשת עולמית הנמצא ברכס רוונזורי באוגנדה. שטחו של הפארק הוא כ-1,000 קמ"ר. בשטח זה ישנם מספר מפלי מים, אגמים, קרחונים וההר השלישי בגובהו באפריקה - הר סטנלי. הנקודה השנייה בגובהה ברכס זה היא פסגת הר ספיק.

==אקלים==
האקלים תלוי בגובה, אך הוא מושפע גם מרוחות הנושבות מכיוון מזרח וממחזוריות שנתית בעלת שתי נקודות שיא (החודשים הלחים ביותר הם מרץ עד מאי ואוגוסט עד נובמבר). רכס רוונזורי הוא מאוד לח באופן כללי, וברוב ימות השנה יורד בו גשם, כולל בחודשים היבשים.

==פלורה ופאונה==
הפארק ידוע בזכות הפלורה שלו הכוללת מספר רב של מינים אנדמיים לאזורים הגבוהים. אופי הצמחייה תלוי במידה רבה בגובה, כאשר יש להבחין בין מספר אזורים שונים. מתחת ל-2,400 מטרים הצמחייה מוגדרת כיער גשם טרופי שבור, המורכב ממינים כגון סימפוניה גלובוליפרה ופרונוס אפריקני. באזור זה יש מעט עצים גדולים ולפיכך חופת העצים שבורה מלבד בתחתית העמקים ובפסגות ההרים, שהם המקומות שבהם מדרונות ההרים מתונים. אזור היער השבור מתמזג ליער במבוק המגיע עד לגובה 3,000 מטרים. יער הבמבוק מתחלף בקרקע ענייה המאופיינת בצמחיית שדה בור שבה גדלים בעיקר שיחים מסדרת האברשאים.

אוכלוסיית בעלי החיים בפארק כוללת פילי יער אפריקניים, כמה מיני פרימטים, ועופות אנדמיים.

==קישורים חיצוניים==

* [http://www.unep-wcmc.org/medialibrary/2011/06/28/9deb2357/Rwenzori.pdf מידע על הרכב] באתר WCMC 
* 

רוונזורי
רוונזורי
קטגוריה:אוגנדה: אתרי מורשת עולמית